cyanic-selkie/wikianc huggingface dataset:
Դունդուկ
Դունդուկ (Дундук), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Վիչեգդա գետի ձախ ափին՝ 27 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր
Գլոբալ էկոլոգիական հիմնադրամ
Գլոբալ էկոլոգիական հիմնադրամ (GEF), միջազգային կազմակերպություն։ Հիմնադրվել է 1990 թ.։ Նպատակն է շրջակա միջավայրի ոլորտի ծրագրերին ֆինանսական աջակցություն ցուցաբերելը։ Հիմնական գործունեությունն է ջերմոցային գազերի արտանետումների կրճատման, կենսաբազմազանության պահպանության, միջազգային ջրերի և օզոնային շերտի պահպանության ծրագրերին ֆինանսական և տեխնիկական աջակցությունը, ինչպես նաև այդ ծրագրերի ընտրության չափանիշների հաստատումը։ Նստավայրը Վաշինգտոնում է։
Կատեգորիա:Միջազգային կազմակերպություններ Կատեգորիա:ՄԱԿ Կատեգորիա:Բնապահպանական կազմակերպություններ
Վարդան Գաբոյան
Կենսագրություն
Ծնվել է 1973 թ. հոկտեմբերի 25-ին, Լենինականում (այժմ՝ Գյումրի)։ 1991 թ. ավարտել է Գյումրիի թիվ 3 միջնակարգ դպրոցը։ 1991-93 թթ սովորել է Գյումրիի պոլիտեխնիկումի ռադիո-ապարատաշինության ֆակուլտետում։ Այդ տարիներին ինքնուս սովորել է նվագել կիթառ և 1993 թ. ընդունվել է Երևանի էստրադային և ջազային արվեստի պետական քոլեջ։ Ուսման տարիներին համագոծակցել է տարբեր խմբերի հետ, սակայն ավելի հայտնի է դարձել որպես մենակատար-կիթառահար։ 1996 թ-ից սկսել է դասավանդել Գյումրիի թիվ 7 երաժշտական դպրոցում, որտեղ անց է կացրել հաջորդ 6 տարիները։ Ստացել է Գյումրի քաղաքի լավագույն ուսուցչի կոչում։ Դասավանդելու հետ մեկտեղ, նվագել է «Quadro Sound» ջազ խմբում և «Գոհար» սիմֆոնիկ նվագախմբում։ 2003թ. տեղափոխվել է Երևան, ուր համագործակցել է «Sacvoyage» էթնիք ռոք և «Groove in Band» ֆանկ խմբերի, ինչպես նաև տարբեր հայկական էստրադայի ներկայացուցիչների հետ՝ Անդրե, Քրիստինե Պեպելյան, Արսեն Գրիգորյան (Մրո), Էմմի (երգչուհի), Արձագանք (խումբ), Արտավազդ Բայաթյան, Արամե (երգիչ), Արամ MP3 և ուրիշների։ Համերգներով հանդես է եկել եվրոպական տարբեր երկրներում և Մերձավոր Արևելքում։ Նվագել է «Հայ Սուպերսթար 4», «Երկու աստղ 4», «Իքս Ֆակտոր» «Դուդուկի նոր ընտրյալները», «Երգ Երգոց» և այլ հայկական հեռուստանախագծերում։ Թողարկել է «Home» և «The Crazy Lover» ձայնասկավառակները ։
Թորթախ (Խնուսի գավառ)
Թորթախ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Արածանիի ավազանի Գյոքսու գետի ձախ կողմում։
Աշխարհագրություն
Տարածքը հարթավայրային է։
Բնակչություն
1912 թվականին ուներ 50 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Գուդեայի գլուխ
Գուդեայի գլուխ (Cabeza de Gudea), հին շումերական Լագաշ քաղաք-պետության թագավոր Գուդեայի ( թագավորել է մ. թ. ա. 2144 - 2124) դիորիտե դիմաքանդակը, որը ընդգրկված է եղել Մարիո դե Սայասի հավաքածուում։ 1978 թվականին նա հավաքածուն նվիրաբերել է Մադրիդի Պրադո թանգարանին, սակայն նախարարական հրամանով 1979 թվականի փետրվարի 9-ից որպես ցուցանմուշ այն ներկայացվել է Մադրիդի ազգային հնագիտական թանգարանում 1978/71/3 համարի ներքո։
Նկարագրություն
Գլուխը պատկանել է ամբողջական քանդակի, պատրաստվել է հարթ դիորիտից, ունի արտահայտիչ դիմագծեր, քթի կզակի և ականջների հատվածը վնասված է ։
Քեյթ Շեփարդ
Քեթրին Ուիլսոն Շեփարդ (Kate Sheppard, ), Նոր Զելանդիայի սուֆրաժիստուհիների շարժման ամենահայտնի անդամներից մեկը և երկրի ամենահայտնի սուֆրաժիստը։ Ծնվել է Անգլիայի Լիվերպուլ քաղաքում։ 1868 թվականին ընտանիքի հետ արտագաղթել է Նոր Զելանդիա։ Այնտեղ դարձել է տարբեր կրոնական և հասարակական կազմակերպությունների, այդ թվում` «Քրիստոնեական սթափ կանանց միության» (WCTU) ակտիվ անդամ։ 1887 թվականին նշանակվել է WCTU-ի` ընտրական իրավունքի և օրենսդրության ղեկավար և օգտագործել է պաշտոնը Նոր Զելանդիայում կանանց ընտրական իրավունքի գործն առաջ մղելու համար։
Քեյթ Շեփարդը հանրայնացրել է կանանց ընտրական իրավունքի թեման` կազմակերպելով խնդրագրեր և հասարակական հանդիպումներ, մամուլին նամակներ գրելով և քաղաքական գործիչների հետ կապեր հաստատելով։ Եղել է «Սպիտակ ժապավեն» թերթի խմբագիրը։ Իր հմուտ գրելու և համոզիչ հասարակական խոսքի միջոցով հաջողությամբ հանդես է եկել կանանց ընտրական իրավունքի օգտին։ Նրա «Տասը պատճառ, թե ինչու Նոր Զելանդիայի կանայք պետք է քվեարկեն, և Արդյո՞ք կանայք պետք է քվեարկեն» գրքույկները նպաստել են գործին։ Այս աշխատանք ամփոփվել է 30.000-անոց ստորագրահավաքով, որը ներկայացվել է խորհրդարանին` կանանց ընտրական իրավունք տրամադրելու պահանջով։ Արդյունքում, Նոր Զելանդիան դարձել է առաջին երկիրը, որը հաստատել է համընդհանուր ընտրական իրավունք։
1991 թվականին Շեփարդը Նոր Զելանդիայի 10 դոլարանոց թղթադրամի դիմերեսին փոխարինել Է Եղիսաբեթ II-ին։
Վաղ կյանք
Քեյթ Շեփարդը (ի ծնե անունը` Քեթրին Ուիլսոն Մալքոլմ) ծնվել է 1848 թվականի մարտի 10-ին, Անգլիայի Լիվերպուլ քաղաքում, ծնողները եղել են շոտլանդացի Ջեմիմա Քրոուֆորդ Սոութերն ու Էնդրյու Ուիլսոն Մալկոլմ։ Նրա հայրը, որը ծնվել է Շոտլանդիայում, 1819 թվականին, տարբեր փաստաթղթերում հիշատակվել է որպես փաստաբան, բանկիր, գարեջրատիրոջ ծառայող կամ իրավաբան։ Ամուսնացել է Սոութերի հետ 1842 թվականի հուլիսի 14-ին: Քեթրինը անվանակոչվել է հայրական տատի` Քեթրին Ուիլսոն Մալքոլմի անունով, բայց նախընտրել է իր անունը գրել կրճատ տարբերակով` «Քեյթ»: Նա ուներ ավագ քույր` Մարին, որը ծնվել է Շոտլանդիայում և երեք փոքր եղբայր և քույր` Ֆրենկը, որը ծնվել է Բիրմինգհեմում, Իզաբելլան և Ռոբերտը, որնոք երկուսն էլ ծնվել են Լոնդոնում. ակնհայտ է, որ այդ ժամանակահատվածում ընտանիքը հաճախ է տեղափոխվել: Երեխաների կրթության մանրամասները անհայտ են, չնայած Քեյթի հետագա գրվածքները ցույց են տալիս գիտության և իրավունքի վերաբերյալ լայն գիտելիքներ, ինչը վկայում է լավ կրթության մասին։ Նա հայտնի էր իր լայն գիտելիքներով և մտավոր ունակությամբ: Նրա հայրը սիրում էր երաժշտություն և հոգ էր տանում այն մասին, որ ընտանիքն ստանա լավ երաժշտական կրթություն:
Քեյթի հայրը մահացել է 1862 թվականին, բայց իր այրուն բավարար միջոցներ է թողել` ընտանիքն ապահովելու համար: Հոր մահից հետո Քեյթը բնակվում էր հորեղբոր՝ Շոտլանդիայի Ազատ Եկեղեցու քահանայի հետ, Նաիրնում: Այս ընթացքում ընտանիքի մնացած անդամները մնացել են հարազատների մոտ Դուբլինում, որտեղ Քեյթը հետագայում միացել է նրանց:
Ջորջ Բիթը՝ Քեյթի քրոջ՝ Մարիի ապագա ամուսինը, 1863 թվականին արտագաղթել է Մելբուռն, իսկ ավելի ուշ տեղափոխվել է Քրիսթչըրչ։ Մարին միացել է նրան այնտեղ, որից հետո նրանք 1867 թվականին նրանք ամուսնացել են։ Քրիսթչըրչի մասին Մարիի պատմությունները Ջեմիմային դրդել են ընտանիքի հետ տեղափոխվել Նոր Զելանդիա, քանի որ նա փնտրում էր իր որդիներին աշխատանքի տեղավորելու լավագույն հեռանկարները և ցանկանում էր տեսնել իր թոռնուհուն։ Նրանք 1868 թվականի նոյեմբերի 12-ին Գրեյվսենդից մեկնել են Մատոակա և 1869 թվականի փետրվարի 8-ին ժամանել են Լիթելթոն նավահանգիստ : Քրիսթչըրչում ընտանիքի մեծ մասը, ներառյալ Քեյթը, միացել են Երրորդության ժողովական եկեղեցուն։ Քահանան Ուիլյամ Հաբենսն էր, որը Լոնդոնի համալսարանի շրջանավարտ էր:
Քեյթն ամուսնացել է Ուոլտեր Ալեն Շեփարդի հետ 1871 թվականի հունիսի 21-ին։ Ուոլտերն ընտրվել է Քրիսթչըրի քաղաքային խորհրդի անդամ 1868 թվականին։ Նրանք ապրում էին Մադրասի փողոցում՝ Քեյթի մոր տնից ոչ հեռու: Երրորդության ժողովական եկեղեցին 1872 թվականից մինչև 1874 թվականը նոր շենքի կառուցման համար միջոցներ էր հավաքում, և Քեյթը, ամենայն հավանականությամբ, ներգրավված էր դրանում։ Նա սկսել է ընկերություն էանել քաղաքական գործիչ և ակտիվիստ Ալֆրեդ Սաունդերի հետ, որը գուցե ազդել է կանանց ընտրության վերաբերյալ նար գաղափարների վրա: Շեփարդը և նրա ամուսինը ժամանել են Անգլիա 1877 թվականին և այնտեղ անցկացրել են մեկ տարի, այնուհետև վերադարձել են Քրիսթչըրչ: Նրանց միակ երեխան՝ Դուգլասը, ծնվել է 1880 թվականի դեկտեմբերի 8-ին:
Սնդիկ
Սնդիկ (Hg, Hydrargyrum ), քիմիական տարր է որի նշանն է Hg, տարրերի պարբերական համակարգի 6-րդ պարբերության, 2-րդ խմբի քիմիական տարր, կարգահամարը՝ 80, ատոմական զանգվածը՝ 200, 59։ d տարր է, պատկանում է անցումային տարրերի շարքին, ատոմի էլեկտրոնային թաղանթների կառուցվածքն է 5s2 5p6 5d10 6s2, К, Լ, М, N թաղանթները լրացված են։ Սնդիկի գոլորշին չափազանց թունավոր է։ Սնդիկը սպիտակ, արծաթափայլ, սովորական պայմաններում հեղուկ մետաղ է։
Քեյթ Շեփարդ
Վաղ կյանք
Շեփարդը տարբեր կրոնական կազմակերպությունների ակտիվ անդամ էր։ Նա դասավանդում էր կիրակնօրյա դպրոցում, իսկ 1884 թվականին ընտրվել է Երրորդության տիկնանց նորաստեղծ ասոցիացիայի քարտուղար, մի մարմին, որը հիմնադրվել էր այցելելու ծխականներին, որոնք կանոնավորապես չէին հաճախում եկեղեցական ծեսերին։ Միությունը նաև օգնել է դրամահավաքի աշխատանքներին և եկեղեցու համար արել է գործեր, ինչպիսիք են առավոտյան թեյ տրամադրելը։ Շեփարդը զեկույցներ է գրել Ասոցիացիայի աշխատանքի վերաբերյալ, փորձել է հավաքագրել նոր անդամներ։ Հաջորդ տարի նա միացել է Ռիկարթոնի երգչախմբային ընկերությանը։ 1886 թվականի մայիսին նրա մենահամերգը բարձր է գնահատվել Լիթելթոն Թայմս-ում։ : Նա նաև ծառայել է YWCA կառավարման հանձնաժողովւմ:
Սնդիկ
Պատմություն
Բնածին սնդիկը հայտնի է շատ վաղ ժամանակներից (մ․ թ․ ա․ 2-րդ հազարամյակ, Հնդկաստան, Միջագետք, Չինաստան, Եգիպտոս)։ Մ․ թ․ ա․ 15-րդ դարում սնդիկից ստանում էին կինովարը (բնածին HgS) տաքացնելով։ Մեզ է հասել սնդիկ պարունակող անոթ, որը վերագրվում է մ․ թ․ ա․ 16-15-րդ դարերին։
Քեյթ Շեփարդ
Վաղ ներգրավվածություն
Քեյթ Շեփարդի գործունեությունն ու նրա մասնակցությունը քաղաքականությանը սկսվել են Միացյալ Նահանգների կանանց քրիստոնեական սթափ միության անդամ (WCTU) Մերի Լիվիթի ելույթը լսելուց կամ դրա մասին կարդալուց հետո: 1885 թվականին Լիվիթը շրջել է Նոր Զելանդիայում՝ խոսելով ոչ միայն ալկոհոլ օգտագործելու հետևանքով առաջացած խնդիրների մասին, այլև կանանց «ձայնը հասարակական գործերում» ունենալու անհրաժեշտության մասին: Նա երկու շաբաթ անցկացրել է Քրիսթչըրչում՝ առաջին հրապարակային ելույթն ունենալով մայիսի 10-ին, Թագավորական թատրոնում: Լրագրողները տպավորվել են կնոջ հրապարակային ելույթի ուժով, մի բան, որ այն ժամանակ Նոր Զելանդիայում հազվադեպ էր հանդիպում :
Սնդիկ
Պատմություն
Թեոֆրաստը նկարագրել է սնդիկի ստացումը կինովարից՝ պղնձի օգնությամբ։ Ամալգամների հայտնաբերումը ունեցավ գործնական նշանակություն (ոսկու կորզումը հանքանյութից) և «հաստատեց» մետաղների փոխարկման հնարավորության մասին տեսակետը։ Արաբ, ալքիմիկոս Զաբիր իբն Տայանը (8-9-րդ դարեր) մշակեց մետաղների առաջացման ծծումբ-սնդիկային «տեսությունը», ըստ որի սնդիկը մետաղներին հաղորդում է փայլ, կռելիություն, պնդություն ն հալվելու ունակություն ։ Սնդիկը ոսկու փոխարկվելու կարևոր պայմանը համարվում էր նրա «ֆիքսումը»՝ պնդացումը։ Պինդ սնդիկի ստացումը (1759, Պետերբուրգի ակադեմիկս Ի․ Ա․ Բրաուն և Մ․ Վ․ Լոմոնոսով), սակայն, վերջնականորեն ապացուցեց, որ այն սովորական մետաղ է ։
Քեյթ Շեփարդ
Վաղ ներգրավվածություն
Նախքան ազգային կազմակերպության ձևավորումը, Շեփարդը մասնակցել է WCTU-ի Քրիսթչըրչում մասնաճյուղի ստեղծմանը: Նրա նախնական մասնակցությունը խորհրդարան խնդրագրերի տարածումն էր, որոնք ուղղված էին կանանց արգելել մատուցողուհի աշխատել և արգելել երեխաներին ալկոհոլի վաճառքը։ Դա սկիզբ է դրել նրա համագործակցությանը Ալֆրեդ Սոնդերսի հետ։
Սնդիկ
Անվան ծագում
Նախկինում սնդիկը համարվում էր հեղուկ արծաթ, (ὕδωρ «ջուր» և «արծաթ»), որտեղից էլ նրա լատիներեն անվանումը։ Սնդիկ բառի ծագումը հայերենում ապացուցված չէ, հավանորեն առաջացել է ցնդել բառից, որի առանձին չգործածվող արմատը՝ ցունդ, նշանակում է սփռվել, ցայտմամբ ցրվել։ Հույն բժիշկ Դիոսկորիդեսը (1-ին դար) նկարագրել է սնդիկի և ամալգամերի ստացումը։
Բնության մեջ
Սնդիկը չափազանց հազվագյուտ և ցրված տարր է, կազմում է երկրակեղևի զանգվածի 4, 5•10−6 % (տարածվածությամբ 66-րդն է)։ Սնդիկային հանքերում կուտակված է երկրակեղևում պարունակվող սնդիկի միայն 0, 02 % ։ Արդյունաբերական նշանակություն ունեն 0, 02-1 % սնդիկ պարունակող հանքանյութերը։
Քեյթ Շեփարդ
Վաղ ներգրավվածություն
1879 թվականին ընտրական իրավունքը տրվել է 21 տարեկանից բարձր բոլոր տղամարդկանց, անկախ նրանից՝ նրանք սեփականություն ունեն, թե ոչ, սակայն կանայք նախկինի պես իրավունք չունեին ընտրելու: 1870-ական թվականներին կին ընտրողներին սահմանափակ թվով ընտրական իրավունքներ են տրամադրվել, իսկ 1873 թվականին որոշ կանայք հնարավորություն են ստացել քվեարկել տեղական իշխանության մարմինների ընտրություններում, իսկ 1877 թվականին «տնային տնտեսուհիներին» իրավունք է տրվել քվեարկել և առաջադրվել կրթության խորհուրդներում:
Սնդիկ
Բնության մեջ
Պարունակվում է հրաբխային լեռնային ապարներում։ Հայտնի են նրա 35 միներալները, որոնցից կարևորը կինովարն է։ Սնդիկը խիստ ցրված է նաև կենսոլորտում՝ կուտակվում է կավերում, տիղմերում (մոտ 4•10−5 % ) և ծովաջրում (3•10−9 %)։
Մարդու օրգանիզմում սնդիկի պարունակությունը մոտ 10−6 % է, այրան մեջ՝ 0, 023 մկգ/մլ, մեզում՝ 0, 1–0, 2 մկգ/մլ։ Սննդի հետ օրական ներմուծվում է 0, 02–0, 05 մգ։
Քեյթ Շեփարդ
Վաղ ներգրավվածություն
WCTU-ը խորհրդարանի անդամ և նախկին վարչապետ սըր Ջուլիուս Ֆոգելի մոտ պատվիրակություն է ուղարկել` խնդրելով նրան խորհդարանում ներկայացնել ընտրական իրավունքի մասին օրինագիծ: Նա դա արել է 1887 թվականին՝ ներկայացնելով կանանց ընտրական իրավունքի մասին օրինագիծը, և Շեփարդն արշավ է արել` ի աջակցություն նրան: Երրորդ ընթերցմամբ կանանց ընտրական իրավունքի հետ կապված մասը չի ընդունվել մեկ ձայնի տարբերւթյամբ, և օրինագիծը հետ է կանչվել: Ընդհանուր ընտրարշավի ժամանակ Շեփարդն այդ տարի ավելի ուշ կոչ է արել WCTU-ի անդամներին խորհրդարանի թեկնածուներին հարցեր տալ ընտրական իրավունքի մասին, սակայն կանանցից քչերն են դա արել:
Սնդիկ
Հանքավայրեր
Սնդիկը համարվում է հազվագյուտ մետաղ։
Քեյթ Շեփարդ
Վաղ ներգրավվածություն
1888 թվականին Շեփարդը եղել է Քրիսթչըրչի WCTU բաժնի նախագահը և զեկույց է ներկայացրել Դանիդինի ազգային կոնգրեսին, որտեղ կոնվենցիան որոշել է, որ կանանց ընտրական իրավունքը կարգավորելը կազմակերպության գլխավոր նպատակն է լինելու։ Շեփարդը հրապարակային ելույթներ է ունեցել Դանիդինում, Օամարուում և Քրիսթչըրչում` ընտրական իրավունքի վերաբերյալ։ Իր ուղերձը վերահաստատելու համար Նա Մեծ Բրիտանիայում և Միացյալ Նահանգներում թողարկված թռուցիկներ է բաժանել հանրությանը: Այնուհետեւ Շեփարդը հրապարակել է իր սեփական գրքույկը մեկ թերթիկի վրա, որը կոչվել է  «տասը պատճառներ, թե ինչու Նոր Զելանդիայի կանայք պետք է քվեարկեն, որտեղ նա ցույց է տվել իր «չոր միտքը և տրամաբանական մոտեցումը»: Պատճենն ուղարկվել է Ներկայացուցիչների պալատի բոլոր անդամներին:
Սնդիկ
Հանքավայրեր
Ամենախոշոր հանքավայրերը գտնվում են Իսպանիայում (Ալմադեն)։ Սնդիկի հանքավայրեր կան նաև Կովկասում (Դաղստան, Հայաստանում), Տաջիկստանում, Սլովակիայում, Ղրղզստանում, Ուկրաինայում ։
Քեյթ Շեփարդ
Ծանոթագրություններ
Կատեգորիա:Նորզելանդացի ֆեմինիստներ Կատեգորիա:Նոր Զելանդիայի քաղաքական գործիչներ Կատեգորիա:Նորզելանդացի կանայք Կատեգորիա:Կանանց իրավունքների իրավապաշտպաններ Կատեգորիա:Նորզելանդացի սուֆրաժիստներ
Սնդիկ
Հանքավայրեր
Ռուսաստանում գտնվում է սնդիկի 23 հանքավայր, արդյունաբերական պաշարները կազմում են 15, 6 հազար տոննա (2002 թվականին)։
Շրջակա միջավայրում
Սնդիկը և դրա օրգանական միացությունները թունավոր են և լուրջ վնաս են հասցնում մարդու առողջությանը, վայրի բնությանը և էկոհամակարգերին։ Ընկնելով շրջակա միջավայր, այն փոխանցվում է օդային հոսանքներով, այնուհետև կրկին նստում է հողի վրա։ Սնդիկը հողից անցնում է գետերի, լճերի և օվկիանոսների մեջ։ Այն տեղափոխվում է նաև օվկիանոսի հոսանքների և միգրացիա կատարող կենդանիների միջոցով։
Սնդիկի ներթափանցումը մարդու օրգանիզմ հաճախ տեղի է ունենում դրա գոլորշիների ներշնչման ժամանակ, որոնք հոտ չունեն։ Սնդիկի նույնիսկ փոքր քանակների ազդեցության հետևանքով, կարող են առաջանալ առողջական խնդիրներ և ծանր թունավորումներ։ Սնդիկը թունավոր ազդեցություն է թողնում նյարդային, մարսողական և իմունային համակարգերի, թոքերի, երիկամների, մաշկի և աչքերի վրա։
Սնդիկը և դրա միացությունները հատկապես վտանգավոր են հղի կանանց համար, քանի որ դրանք սպառնալիք են պտղի զարգացման համար։ Սնդիկի հետ կապված սուր թունավորումները կարող են հանգեցնել մահվան։ Քրոնիկ թունավորումները տեղի են ունենում մարդու վրա սնդիկի գոլորշիների ցածր չափաքանակներով երկարատև ազդեցության պատճառով։ Կենդանի օրգանիզմի համար գոյություն չունի անվտանգ չափաքանակ։
Իզոտոպներ
Բնական սնդիկը բաղկացած է 196Hg (0, 2 %), 198Hgt(10, 0 %), 199Hg (16, 8 %), 200Hg (23, 1 %), 201Hg (13, 2 %), 202Hg (29, 8 %) և 204Hg (6, 9 %) կայուն իզոտոպներից։ Սնդիկի յոթը կայուն իզոտոպներից ամենատարածվածն է 202Hg-ը՝ 29.86 %։ Ստացվել են 179–206 զանգվածի թվերով ռադիոակտիվ իզոտոպները, որոնցից 203Hg (T1/2 = 47 օր) և 205Hg (T1/2 = 5, 5 ր) օգտագործվում են ռադիոչափական վերլուծության մեջ։
Ստացում
Սնդիկ ստանալու համար կինովար պարունակող հանքանյութերը ենթարկում են օքսիդացնող բովման.
Բովագազից սնդիկը անջատում են խողովակավոր սառնարաններում, ապա լվանում HNО3-ի 10 %-անոց լուծույթով և թորում վակուում։ Սնդիկի գոլորշիները կոնդենսացնում և հավաքում են։ Այս եղանակը կիրառել են դեռևս հնադարյան ալքիմիկոսները։
Ֆիզիկական հատկություններ
Սնդիկը սպիտակ, արծաթափայլ, սովորական պայմաններում հեղուկ մետաղ է, հալման ջերմաստիճանն է -38.83 °C-ը, եռում է 356.73 °C դեպքում։ Նորմալ պայմաններում սնդիկի խտությունը հավասար է 13 500 կգ/մ³։ Տեսակարար էլեկտրահաղորդականությունը՝ 1, 04348 օհմ−1•սմ−1։ Պինդ սնդիկ փափուկ, կռելի արծաթափայլ մետաղ է։ Ցածր ջերմաստիճաններում սնդիկի գոլորշիները միատոմ են, տաքացնելիս՝ առաջացնում են երկատոմ մոլեկուլներ։ Սնդիկը, հատկապես ցածր ջերմաստիճաններում, քիմիապես պասսիվ է։ Սնդիկը սենյակի ջերմաստիճանի պայմաններում հեղուկ վիճակում գտնվող միակ մետաղն է։
Սնդիկի խտությունը սովորական պայմաննեորում՝ 13 500 կգ/մ3.
Ամալգամներ
Սնդիկը շատ մետաղների հետ ստեղծում է հեղուկ կամ պինդ համաձուլվածքներ՝ ամալգամներ։ Ամալգամացման հանդեպ կայուն մետաղներն են վանադիումը, երկաթը, մոլիբդենը, ցեզիումը, նիոբիումը, տանտալը, վոլֆրամը ։
Քիմիական հատկություններ
Մետաղների լարվածության շարքում գտնվում է ջրածնից հետո։ Միացություններում երկարժեք է, առաջացնում է Hg2+ և Hg+22 իոններ։
Օդում տաքացնելիս առաջացնում է սնդիկի (II) օքսիդը՝ HgO, որը թթուներում լուծվող կարմիր կամ դեղին բյուրեղական նյութ է։
Համապատասխան հիդրօքսիդը չափազանց անկայուն է և գործնականորեն չի ստացվում։ Ջրածնի հետ չի միանում։
Հալոգենների հետ միանում է անգամ թույլ տաքացնելիս։ Կարևոր հալոգենիդներն են կալոմելը՝ Hg2Cl2 և սուլեման՝ HgCl2։
Ծծմբի հետ միանում է համատեղ տրորելիս և առաջացնում սուլֆիդը՝ HgS.
Սնդիկը լուծվում է ազոտական թթվում.
արքայաջրում, տաք և խիտ ծծմբական թթվում.
Սնդիկի (II) աղերը մեծ մասամբ ջրում վատ են լուծվում, լավ է լուծվում նիտրատը՝ Hg(NO3)2։
Ամոնիակի հետ առաջացնում են կոմպլեքսային միացություններ՝ HgCl2•2NH3, HgNH2Cl։ Սնդիկի ցիանատը՝ Hg(ONC)2 կոչվում է սնդիկ շառաչող։ Սնդիկում լուծվում են մետաղների մեծ մասը՝ առաջացնելով ամալգամներ։
Կիրառություն
Սնդիկը օգտագործում են գիտական և չափող սարքեր (ջերմաչափեր, բարոմետրեր, մանոմետրեր, վակուումային պոմպեր և այլն), սնդիկային լամպեր, էլեկտրական հոսանքի ուղղիչներ, անջատիչներ պատրաստելու, ոսկին և արծաթը ամալգամացնելու, պայթուցիկ նյութեր, ալկալիներ և քլոր (որպես էլեկտրոդ) քացախաթթու (որպես կատալիզատոր) ստանալու համար։
Միացություններն օգտագործում են բժշկության և գյուղատնտեսության (սերմերը ախտահանելու համար և որպես հերբիցիդներ) մեջ, նաև որպես հավելանյութեր նավերի իրանը ներկապատելիս։
Սնդիկի ֆուլմինատը՝ Hg(ONC)2, օգտագործվում է դետոնացնող և բռնկող պատիճներում։ Աստիճանաբար դուրս է մղվում կապարի ազիդով և այլ ավելի արդյունավետ պայթուցիկ նյութերով։
Կենսաբանական դեր
Հատկապես վտանգավոր են սնդիկի գոլորշիները, որոնք ներշնչելիս անցնում են արյան մեջ և շրջանառում օրգանիզմում, մասամբ կուտակվում երիկամներում, լյարդում, փայծաղում և ուղեղային հյուսվածքներում, խախտելով գլխուղեղի (հատկապես հիպոթալամուսի) բնականոն աշխատանքը։
Քրոնիկական թունավորումը իջեցնում է աշխատունակությունը, թուլացնում հոտառությունը, առաջացնում է գլխացավ, ձեռքերի և գլխի դող են։ Թունավորման բնորոշ ախտանշաններն են՝ լնդեզրերի կապտասե գունավորումը, լնդերի փխրունությունը և արյունահոսումը։ Սնդիկի օրգանական միացություններով թունավորումը ախտահարում է կենտրոնական նյարդային և սիրտանոթային համակարգերը, ստամոքսը, լյարդը, երիկամները։
Վնասակարություն
Սնդիկի գոլորշին չափազանց թունավոր է ։
Պատահարներ
Պատմության մեջ սնդիկային ամենածանր աղտոտումը պատահել է 1956 թ. ճապոնական Մինամատա քաղաքում, որի արդյունքում տուժել է ավելի քան երեք հազար մարդ, ովքեր կամ մահացել են, կամ տուժել են Մինամատայի հիվանդությունից։
Արդյունահանում
Սնդիկը հազվագյուտ մետաղ է։ Սնդիկի աշխարհի խոշորագույն հանքերը գտնվում են Իսպանիայում (Ալմադեն)։ Հայտնի են նաև Դաղստանում, Հայաստանում, Տաջիկստանում, Սլովենիայում, Ղրղզստանում, Ուկրաինայում գտնվող հանքերը։
Արտաքին հղումներ
Կատեգորիա:Անցումային մետաղներ Կատեգորիա:Ծայրահեղ վնասակար նյութեր Կատեգորիա:Սնդիկ
Կրկին կատվի մասին
Կրկին կատվի մասին (Ещё раз про кота), ռուսական նկարված կարճամետրաժ մուլտիպլիկացիոն ֆիլմ, որը նկարահանվել է 2001 թվականին, «Սոյուզմուլտֆիլմ» ստուդիայում։
«Ուրախ կարուսել» № 33 մուլտիպլիկացիոն ալմանախի երկու սյուժեներից առաջինն է ։
Սյուժե
Մուլտֆիլմը զվարճալի պատմություն է, որը պատմում է սիրելի կատվի և հենց նոր նվեր բերած թռչնակի հարաբերությունների մասին։ Շիկակարմիր կատուն հիանալի ապրում էր իր տիրուհու հետ. նրան շատ էին սիրում և լավ կերակրում։ Հանկարծ տանտիրուհուն նվիրում են թութակ` վանդակի մեջ։ Թութակը կամ գոռում էր, կամ խռմփացնում էր։ Կատուն չէր կարողանում քնել և ի վերջո այլևս չի դիմանում դրան։ Նա գաղտնագողի բացում է վանդակի դուռը և դուրս է թողնում թութակին բաց պատուհանից։ Այնուհետև նա գոհ պառկում է պատուհանագոգին և քնում է։
Ծանոթագրություններ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր կատուների մասին Կատեգորիա:2001 մուլտֆիլմեր
Ֆյոդոր Զալատա
Ֆյոդոր Զալատա (Залата Федір Дмитрович, ), ուկրաինացի գրող։
Կենսագրություն
Ֆյոդոր Զալատան ծնվել է Խերսոնչինայի Սիվաշոկ գյուղում, գյուղացու ընտանիքում։ 1936 թվականին մեկնել է Կարմիր բանակ, Մոսկվայում ավարտել է սահմանապահների ուսումնարանը, ծառայել արևմտյան սահմանների սահմանապահ զորքերում։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների տարիներին եղել է առաջնագծում։ Պարգևատրվել է շքանշաններով ու մեդալներով։ Աշխատել է մամուլում։ Եղել է Ուկրաինայի գրողների միության Դնեպրոպետրովսկի կազմակերպության պատասխանատու քարտուղար։1951 թվականից պարբերաբար տպագրվել է։ Առանձին հրատարակություններով լույս են տեսել պատմվածքների, հեքիաթների, վեպերի և պիեսների ժողովածուներ ։
Արտաքին հղումներ
Կատեգորիա:Ուկրաինացի գրողներ Կատեգորիա:Ուկրաինացի արձակագիրներ Կատեգորիա:ԽՄԿԿ անդամներ Կատեգորիա:ԽՍՀՄ ՊԱԿ սպաներ Կատեգորիա:Հայրենական մեծ պատերազմի մասնակիցներ
Վիշնյովի Դոլ
Վիշնյովի Դոլ (Вишнёвый Дол), գետ Ռուսաստանում, հոսում Արխանգելսկի մարզում, Կոմի Հանրապետությունում։ Գետաբերանը տեղակայված է Բելայա գետի ձախ ափին՝ 1367 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժամանակակից արվեստի թանգարան (Դենվեր)
Ժամանակակից արվեստի թանգարան Դենվերում (Museum of Contemporary Art Denver, сокр. MCA Denver), թանգարան Դենվերում` Կոլորադոյում, նվիրված է ժամանակակից արվեստին ։
Պատմություն և գործունեություն
Թանգարանը հիմնադրվել է 1996 թվականին, երբ բարերար Սյու Քեննոնը (Sue Cannon) և կամավորների խումբը, որտեղ ընդգրկված էր Մարինա Գրեյվսը (Marina Graves) ,
ստեղծել են Դենվերի առաջին մասնագիտացված ժամանակակից արվեստի տունը Դենեվր քաղաքում։ Հաջորդ յոթ տարիների ընթացքում թանգարանը զբաղեցրել է վերանորոգված ձկան շուկայի շենքը Դենեվրի ստորին կենտրոնի հրապարակում։
2003 թվականին դևելոպեր Մարկ Ֆալկոնեն (Mark Falcone) և դիզայներ Էլեն Բրուսը (Ellen Bruss) որոնք թանգարանի հոգաբարձուների խորհրդի անդամներ էին, նվիրաբերել են Դենվերի հովտի հողերը (որը հետագայում գնահատվել է 1,5 միլիոն դոլար), որպեսզի նպաստեն նոր թանգարանային շենքի շինարարությանը։ Դրամահավաքի արդյունքում հավաքվել են անհրաժեշտ գումարները (18,6 դոլլարի չափով) և 2005 թվականի հունիսին վարչության կոմիտեն 47 ճարտարապետներից, որոնք մասնակցել են մրցույթին, ընտրել է 6 նախագիծ (մասնակիցներից յուրաքանչյուրը մասնակցել է իր նախագծի հանրային քննարկմանը ) ։
2007 թվականի հոկտեմբերին Սիդնի Փեյթոնի ղեկավարությամբ (Cydney Payton) Դենվերի ժամանակակից արվեստի թանգարանը 27 000 քառակուսի ոտնաչափ մակերեսով նոր շենք է բացվում նաև Դենվերի ստորին կենտրոնում։ Այն նախագծվել էր ընկերության ճարտարապետ Դևիդ Աջայի կողմից (Մեծ Բրիտանիա)։ Թանգարանն ունի հինգ պատկերասրահ, ինչպես նաև հատուկ ուսումնական տարածքներ, խանութ, գրադարան և սրճարան` տանիքի վրա.
2009 թվականի մարտին թանգարանի նոր տնօրեն նշանակվեց Ադամ Լերները՝ Բելմարի արվեստի և գաղափարների լաբորատորիայի հիմնադիրն ու գործադիր տնօրենը։ Այն բանից հետո, Լերները նշանակվեց թանգարանի տնօրեն, 2009 թվականի մարտին արվեստի և գաղափարների լաբորատորիան միացավ Դենվեր ժամանակակից արվեստի թանգարանին։ 2019 թվականից թանգարանի տնօրենն է Նորա Աբրամսը (Nora Burnett Abrams) ։ Թանգարանը շահույթ չհետապնդող կազմակերպություն է և կառավարվում է հոգաբարձուների խորհրդի կողմից, որն այժմ գլխավորում է Մարթա ռեկորդները (Martha Records) ։
Ինքնադիմանկար
Ինքնադիմանկար, հիմնականում լինում է գեղանկարչական, կարող է լինել և քանդակագործական, և գրականական, և լուսանկարչական և այլն։ Շատ գեղանկարիչներ են ստեղծել ինքնադիմանկար, ընդ որում նրանցից որոշ մարդիկ գրանցել են ինքնադիմանկարի ռեկորդային քանակ։ Երբեմն նրանք խառնել են իրենց դիմանկարները խմբակային նկարների։ Ենթադրվում է, որ որոշ նկարիչներ նկարել են իրենց՝ որպես հակառակ սեռի ներկայացուցչի։ Որոշ նկարիչներ, ովքեր տառապում են նյարդային հիվանդություններով, իրենցից հետո թողել են ինքնադիմանկարներ, որոնք թույլ են տվել բժիշկներին վերլուծել ուղեղի աշխատանքի խափանումը։ Այդ նկարներից մի քանիսը, նույնիսկ անցել են նյարդաբանության դասագրքեր։
Ժամանակակից արվեստի թանգարան (Դենվեր)
Պատմություն և գործունեություն
Դենվերի ժամանակակից արվեստի թանգարանում մշտական հավաքածու չկա։ Ցուցահանդեսներ այստեղ անցկացվում են տարվա ընթացքում 3-4 անգամ` յուրաքանչյուրը 2-4 ամիս տևղությամբ։ Թանգարանային ցուցադրություններին ներկայացված են բազմաթիվ արվեստագետներ, այդ թվում` Տատյանա Բլասը, Բրայան Բրեսը, Դամիեն Հիրստը, Ջոնաս Բուրգերտը (Jonas Burgert), Դավիթ Ալթմեիդը, Քրիս Օփհիլին, Վոնգ Կուտուն (Wong Kutu), Լորենե Օ' Գրեյդին (Loraine O' Graydi), Ջեյն Համոնդը (Jane Hammond), Դանա Շութզը (Dana Shutz), Փոլ Սիթսեմանը և ուրիշներ
Երբ Դենվեր թանգարան և Բելմար արվեստի լաբորատորիան միացվել են, ներկայացվել է Էլիսա Աութերի լայնածավալ ծրագիրը, որի արդյունքում այն դարձել է եզակի մասնագիտացված ցուցահանդես, որտեղ ֆեմինիզմը և ժամանակակից արվեստը հատվում են։
Ինքնադիմանկար
Վերածնունդի դարաշրջան
Հին նկարիչ Ջոտտո դի Բոնդոնեն ներառել է իրեն հայտնի մարդկանց նկարների շղթայի մեջ։
Ժամանակակից արվեստի թանգարան (Դենվեր)
Հղումներ
Կատեգորիա:ԱՄՆ-ի թանգարաններ Կատեգորիա:Ժամանակակից արվեստի թանգարաններ
Ինքնադիմանկար
Վերածնունդի դարաշրջան
Իտալացի բնանկարիչ Մազաչչոն իր որմնանկարներից մեկում պատկերել է ինքն իրեն։ Լեոնարդո դա Վինչիի ոչ պակաս հայտնի նկարը շատ հետազոտողներ համարում են միակ ինքնադիմանկարը։ Բանը նրանում է, որ կա տարբերակ, որ Լեոնարդոն իր հայտնի Մոնա Լիզա նկարի հիմքում դրել է հենց իր դիմանկարը։
Ինքնադիմանկարներ ունեն թե Միքելանջելոն, թե Ռաֆայելը։ Տիցիանը ստեղծել է Օրացիո և Մարկո Վեչիլիո նկարը, որը, ըստ քննադատների, ունի շատ խորը փիլիսոփայական բնույթ։ Կտավի վրա պատկերված էին եղել ինքը՝ Տիցիանը, նրա տղան և բարեկամը՝ Մարկոն։ Հայտնի է նաև Տիցիանի՝ ավելի ուշ ժամանակի նկարը, որը նա նկարել է 1566 թվականին։
Նատալի (երգչուհի)
Կենսագրություն և կարիերա
Ծնվել է 1974 թվականի մարտի 31-ին Ձերժինսկում՝ Լյուդմիլա Պավլովնայի և Անատոլի Մինյաևի ընտանիքում։ Նատալին ունի մեկ կրտսեր եղբայր՝ Անտոնը և քույր՝ Օլեսյան, որոնք երկվորյակներ են։ 1980 թվականին Նատալին հաճախել է № 37 դպրոցի առաջին դասարանը։ Ավարտել է երաժշտական դպրոցի դաշնամուրի բաժինը։
1990 թվականին նկատվել է «Լենֆիլմ» կինոստուդիայի կինեմատոգրաֆիստների կողմից, որոնք Ձերժինսկի վաթսունամյակին ֆիլմ էին նկարահանում։ Նատալիին առաջարկում են խաղալ գլխավոր դեր։ Հենց այդ տարի նա դառնում է դպրոցական «Շոկոլադե բար» վոկալ և գործիքային անսամբլի մենակատար, որտեղ նրան ուղարկել էր փոքր եղբայր Անտոնը, ով 12 տարի եղել էր այդ խմբի թմբկահարը։ Նույն թվականի մայիսին Նատալին անսամբլի կազմով մասնակցել է քաղաքային ռոք-փառատոնին։ Նույն ամռանը դառնում է «Поп-Галактика» սիրողական երիտասարդական խմբի անդամ։
Ինքնադիմանկար
Բարոկկո
Այս ժամանակի ամենամեծ քանակով ինքնադիմանկարներն արել է Ռեմբրանդը։ Նրան վերագրվում է մոտ 90 նկար։
Նատալի (երգչուհի)
Կենսագրություն և կարիերա
Միջնակարգ դպրոցն ավարտելուց հետո՝ 1991 թվականին Մինյաևան ընդունվեց Ձերժինկսի մանկավարժական ուսումնարան և ամուսնանում Ալեքսանդր Ռուդինի հետ՝ ազգանունը դարձնելով Ռուդինա։ Վերջինս տեղական ձայնագրման ստուդիայում Նատալիի երգերի առաջին ձայնագրությունների նախաձեռնողներից մեկն էր։
Ավարտելով ուսումնարանը՝ Ձերժինսկի № 22 միջնակարգ դպրոցում աշխատում է որպես դասվար՝ շարունակելով գրել երգեր և երգել կոլեգաների, աշակերտների և նրանց ծնողների հետ։
1993 թվականին մեկնում է Մոսկվա և մեկ տարի անց Նատալի կեղծանունով թողարկում իր դեբյուտային «Русалочка» ալբոմը։
Հայտնիություն ձեռք բերեց 1997 թվականին՝ «Ветер с моря дул» երգով։
1999 թվականին թողարկվեց նոր ալբոմ՝ «Считалочка» անվանումով։ 2000 թվականի սեպտեմբերին Նատալին թողարկեց նոր ալբոմ՝«Первая любовь»։ Հենց այդ տարում երգչուհին ունեցավ նոր հիթ՝ «Черепашка»։ 2002 թվականին թողարկել է նոր ալբոմ՝ «Не влюбляйся», 2003 թվին՝ «Море цвета джинсов» և «Всё, что мне надо» երգերի տեսահոլովակները։
2013 թվականին Նատալին թողարկեց իր երկրորդ հիթը «Ветер с моря дул»-ից հետո՝ «О Боже, какой мужчина!»՝ գրված 2012 թվականի նոյեմբերին։ 2013 թվականի փետրվարի 6-ին թողարկվեց երգի պաշտոնական տեսահոլովակը ։ Արդեն ապրիլի կեսին տեսահոլովակը դիտվել էր ավելի քան 2.5 միլիոն անգամ, տարվա վերջում դիտումների քանակը հասավ 12 միլիոնի, իսկ 2015 թվականի ապրիլին այդ հոլովակը ՅուԹյուբում ուներ 30,14 մլն դիտում ։
2013 թվականի վերջում հանդես եկավ նոր երգով՝ «Николай», որը երգեց Նիկոլայ Բասկովի հետ. երգն ունի նաև տեսահոլովակ ։
2014 թվականին երգչուին մասնակցել է «Точь-в-точь» հեռուստաշոուին, որի ժամանակ հանդես է եկել հետևյալ արտիստների կերպարներով.
2014 թվականի մարտի 31-ին Նատալին թողարկեց նոր տեսահոլովակ՝ «Шахерезада» անունով ։ 2014 թվականին դուրս եկավ նույնանուն ալբոմը իսկ մայիսի 1-ին տեղի ունեցավ դրա թողարկումը iTunes-ում ։
Ընտանիք
Ամուսնացած է Ալեքսանդր Ռուդինի հետ (ծնվ․ 1970) 1991 թվականի օգոստոսի 24-ից։
Արտաքին հղումներ
Կատեգորիա:Ռուս երգչուհիներ Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս դերասանուհիներ Կատեգորիա:Ռուս կոմպոզիտորներ Կատեգորիա:Երգերի հեղինակներ Կատեգորիա:21-րդ դարի երգչուհիներ Կատեգորիա:Ռուս հաղորդավարներ Կատեգորիա:Ռուս երաժիշտներ Կատեգորիա:Բեմական կեղծանուններ Կատեգորիա:Բանաստեղծներ այբբենական կարգով
Գրանիենա դե Սեգառա
Գրանիենա դե Սեգառա (Grañena de Segarra, Granyena de Segarra, Granyena de Segarra), մունիցիպալիտետ Իսպանիայում, մտնում է Լեյդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Սեգեռա համայնքի մեջ։ Տարածքը զբաղեցնում է 16,3 կմ2։ Բնակչությունը 139 մարդ (ըստ 2010 թվականի)։
Արտաքին հղումներ
Կատեգորիա:Իսպանիայի բնակավայրեր
Աննա Անֆինոգենտովա
Աննա Անֆինոգենտովա (Анна Антоновна Анфиногентова, ), խորհրդային և ռուս գիտնական-տնտեսագետ, Ռուսաստանի գիտությունների ակադեմիայի ակադեմիկոս (26.05.2000, 1991 թվականից թղթակից-անդամ), Ռուսաստանի գյուղատնտեսական գիտությունների ակադեմիայի թղթակից անդամ (1991)։
Կենսագրություն
Աննա Անֆինոգենտովան ծնվել է 1938 թվականի դեկտեմբերի 29-ին Միներալնիե Վոդի քաղաքում։ Սովորել է Սարատովի տնտեսագիտական ինստիտուտում։ Եղել է Ռուսաստանի գիտությունների ակադեմիայի գյուղատնտեսական խնդիրների ինստիտուտի տնօրեն (Սարատով)։ Աննա Աֆինոգենովայի հիմնական աշխատանքները նվիրված են միջճյուղային հաշվեկշիռների կառուցման տեսական խնդիրներին, տարածաշրջանային կառավարման մեջ դրանց օգտագործմանը, ագրոարդյունաբերական համալիրի գործունեության խնդիրներին։
Անֆինոգենտովան պարգևատրվել է Բարեկամության շքանշանով (1999), «Հայրենիքին մատուցած ծառայությունների համար» 2-րդ աստիճանի մեդալով (2010) ։
Թալիում
Թալիում, քիմիական տարր է, որի նշանն է Tl, պարբերական համակարգի 3-րդ խմբի քիմիական տարր, կարգահամարը՝ 81, ատոմական զանգվածը՝ 204,37: Ատոմի արտաքին էլեկտրոնային թաղանթի կառուցվածքը՝ 6s26p: Պատկանում է ծանր մետաղների խմբին։ Թալիումը սպիտակ-արծաթավուն, փափուկ մետաղ է։
Պատմություն
Թալիումը սպեկտրային եղանակով հայտնաբերել է անգլիացի գիտնական Ու. Քրուկսը, 1861 թվականին ։ Մաքուր մետաղական թալիումը հայտնաբերել է ֆրանսիացի քիմիկոս Կլոդոմ Օգյուստ Լամը, Քուրսկից անկախ 1862 թվականին ։
Անվան ծագում
Տարրը իր անվանումը ստացել է սպեկտրային կանաչ բծերի և կանաչ գույնի շնորհիվ ։ θαλλός - երիտասարդ, կանաչ ճյուղ բառից։
Բնության մեջ
Ցրված տարր է, երկրի կեղևում նրա պարունակությունը՝ 4,5•10−5 % (ըստ զանգվածի)։ Պարունակվում է երկաթի կոլչեդանում, պղնձում, երկաթում, պոտաշում։ Թալիումը ծանր մետաղ է։ Հայտնի է թալիումի յոթ միներալներ (կրուկսիտ (Cu, Tl, Ag)2Se, լորանդիտ TlAsS2, վրբաիտ Tl4Hg3Sb2As8S20, գուտչինոսնիտ (Pb, Tl)S•Ag2S•5As2S5, ավիցեննիտ Tl2O3), որոնք հազվադեպ են հանդիպում։
Թալիումի հիմնական զանգվածը կապված է սուլֆիդների և հիմնականում երկաթի դիսուլֆիդի հետ։ Երկաթի դիսուլֆիդի կազմված է մոտ 0,1-0,2 % թալիումից, հաճախ այդ թիվը հասնում է 0,5 %-ի։ Որպես խառնուրդ առկա է մանգանի և երկաթի բնական օքսիդներում ։
Թալիումի միջին պարունակությունը (ըստ զանգվածի).
Իզոտոպներ
Ունի երկու կայուն իզոտոպ՝ 203T1 և 205T1, արհեստական ռադիոակտիվ իզոտոպներից արժեքավոր է 204Tl (T1/2 = 3,5 տարի), 206Tl (Т1/2 = 4,19 ր), 207Tl (Т1/2 = 4,78 ր), 208Tl (Т1/2 = 3,1 ր) և 210Tl (Т1/2 = 1,32 ր)։
Ստացում
Թալիումը ստացվում է աղերի ջրային լուծույթների էլեկտրոլիզից և այլ եղանակներով։ Թալիումի միացությունները խիստ թունավոր են։ Մաքուր տեխնիկական թալիում այլ տարրերից մաքրում են բովման միջոցով (Ni, Zn, Cd, In, Ge, Pb, As, Se, Te)։
Հատկություններ
Թալիումը ծանր, սպիտակ-արծաթավուն, փափուկ մեաաղ է, հալման ջերմաստիճանը՝ 303,6 °C, եռմանը՝ 1457 °C, խտությունը՝ 11850 կգ/մ3, միացություններում՝ միարժեք կամ եռարժեք։ Թալիումը օդում օքսիդանում է՝ պատվելով T12O օքսիդի շերտով։ Իոնիզացման էներգիան՝ Tl0→Tl2+→Tl3+→Tl4+ համապատասխանաբար 6,106; 20,42; 29,8; 50,0 թվերով ։ Տաքացնելիս միանում է հալոգեններին, ծծմբին, ֆոսֆորին և այլն։ Բազմաթիվ մետաղների հետ առաջացնում է կայուն համաձուլվածքներ, որոնց վրա էլ հիմնված է նրա կիրառությունը։
Մշակույթում
Ագաթա Քրիստիի «Գունատ ձի» («The Pale Horse») դետեկտիվ պատմվածքում թալիումի աղերը օգտագործվում են որպես թույն։
Արտաքին հղումներ
Կատեգորիա:Մետաղներ Կատեգորիա:Ծայրահեղ վնասակար նյութեր Կատեգորիա:Թալիում
Սպիների քաղաք (ֆիլմ)
Սպիների քաղաքը (City of Scars), Բեթմենի մասին կոմիքսային կարճամետրաժ ֆիլմ ռեժիսոր Ահարոն Շոկենի կողմից։
Մեկ տարի հետո նկարվեց նաև ֆիլմի շարունակությունը՝ «Seeds of Arkham»ː
Սյուժե
Ջոկերը հերթական անգամ փախչում է Արկխեմ բուժարանից՝ թունավորելով բուժքրոջը իր ծիծաղի գազովː Գոթեմ քաղաքում նա գողանում է քաղաքական խորհրդի անդամ Ջոնսոնին և իր անչափահաս որդուն՝ սպանելով նրա կնոջըː
Բեթմենը սկսում է որսը՝ ցանկանալով որսալ իր ոխերիմ թշնամունː Երբ նա գտնում է Ջոնսոնին մահացած, հերոսը սկսում է կասկածել, թե արդյոք իր գործերը բերում են գողերին լավին, թե ընդհակառակը, ավելի են ստիպում նրանց չար գործեր կատարելː
Սև ասպետը դիմակահանդեսին գտնում է ծաղրածուին և խանգարում է Ջոկերի փորձը՝ պայթեցնել զննելու անիվըː Գոթեմի թիկնապահը գտնում է խելագարի և տղայի գտնվելու վայրը, բայց այդ ժամանակ կրտսեր Ջոնսոնը սպանում է գողին՝ իր իսկ ատրճանակովː
Հերոսն մտորում է, որ արդյոք Ջոկերի մահը համարվում է քայլ դեպի մոլորակ՝ Գոթեմում թե դա նշանակում է, որ իրավիճակն էլ ավելի է վատանումː.
Դերերում
Ռեժիսոր Ահարոն Շոկենը համարվում է Բեթմենի երկրպագուː Ավելի շուտ նա նկարել էր Բեթմենի մասին 2 կարճամետրաժ ֆիլմ՝ «Patient J» (2005 թվականին) և «Batman Legends» (2006 թվականին)
Բյուջեն կազմել է 27 հազար դոլլար, իսկ նկարահանումները տևել են 3 ամիս ː
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր Բեթմենի մասին Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:2010-ականների ֆիլմեր սուպերհերոսների մասին
Իվան Անտոշին
Իվան Անտոշին (Иван Панфилович Антошин, ), Բանվորա-գյուղացիական Կարմիր բանակի գեներալ-մայոր, Քաղաքացիական և Հայրենական Մեծ պատերազմի մասնակից։
Կենսագրություն
Իվան Անտոշինը ծնվել է 1895 թվականին։ Ծառայել է ցարական բանակում որպես օդաչու։ 1917 թվականին մտնում է Կարմիր գվարդիա։ 1918 թվականին Անտոշինը ծառայության է անցնում Բանվորա-գյուղացիական Կարմիր բանակում, մասնակցում Քաղաքացիական պատերազմի մարտերին ։ 1924-1926 թվականներին Անտոշինը եղել է ՌՕՈՒ Հատուկ Կարմրադրոշ կործանիչ էսկադրիլիայի 3-րդ կործանիչ ավիացիոն դիվիզիայի հրամանատար ։ Նրա հրամանատարության ներքո այդ էսկադրիլիայում ծառայել է ապագա հռչակավոր օդաչու, Խորհրդային Միության հերոս Վալերի Չկալովը։ 1927-1928 թվականներին Անտոշինը ծառայել է Միջին Ասիայում։
1930-1935 թվականներին Անտոշինը եղել է Օդեսայի թռիչքային դպրոցի հրամանատարը, դասավանդել է Ռազմա-օդային ուժերի ակադեմիայում։ 1935-1938 թվականներին եղել է Պրիվոլժեի ռազմական օկրուգի Ռազմա-օդային ուժերի հրամանատարը։ 1938 թվականի փետրվարից Անտոշինը զբաղեցրել է Խարկովի ռազմական օկրուգի Ռազմա-օդային ուժերի հրամանատարի պաշտոնը, զուգահեռաբար եղել է 49-րդ ավիացիոն դիվիզիայի հրամանատարը։ Մասնակցել է լեհական արշավանքին։ 1940 թվականի հունիսի 4-ին Անտոշինին շնորհվել է ավիացիայի գեներալ-մայորի կոչում։
Հայրենական Մեծ պատերազմի տարիներին Անտոշինը եղել է 22-րդ բանակի ռազմաօդային ուժերի հրամանատար, ապա հաջորդաբար Ուրալի, Վոլգայի, Ստալինգրադի և Արխանգելսկի ռազմական շրջանների հրամանատար ։
Մահ
Մահացել է ավիավթարից 1944 թվականի հունիսի 11-ին։ Թաղված է Մոսկվայի Նովոդևիչյան գերեզմանատանը։
Պարգևներ
Պարգևատրվել է Կարմիր դրոշի շքանշանով, Հայրենական պատերազմի 1-ին աստիճանի և «Պատվո նշան» մեդալով ։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Կարմիր դրոշի շքանշանի ասպետներ Կատեգորիա:Հայրենական մեծ պատերազմի մասնակիցներ Կատեգորիա:Ավիավթարից զոհվածներ Կատեգորիա:ԽՄԿԿ անդամներ
Ջանիկուլում
Տեսարաններ
Ջանիկուլումը Հռոմի լավագույն դիրքերից մեկն է, որտեղից կարելի է տեսնել կենտրոնական քաղաքի համայնապատկերը՝ գմբեթներով և զանգակատներով։ Լեռան վրա մյուս տեսարժան վայրը Սան Պիետրո ին Մոնտորիո եկեղեցին է, որը համարվում է Պետրոս առաքյալի խաչելության վայրը։ Բարոկկո ոճով կառուցված դելլ Ակվա Պաոլա շատրվանը նույնպես բլրի վրա է։ Վերջինս կառուցվել է Պողոս V Պապի կողմից XVII դարի վերջում։ Այստեղ են գտնվում նաև մի քանի հետազոտական հաստատություններ, ինչպիսին են Ամերիկյան և Իսպանական ակադեմիաները։ Հռոմի Ամերիկյան համալսարանը, Պապական Ուրբանական համալսարանը, Պապական Հյուսիս Ամերիկյան քոլեջը, «Orto Botanico dell'Università di Roma «La Sapienza»» համալսարանը և Պալացցո Մոնտորիո իսպանական դեսպանատունը նույնպես գտնվում են Յանիկուլում բլրի վրա։
Լանտե ալ Ջիանիկոլո վիլլան նույնպես կարևոր կառույց է։ Այն կառուցվել է (1520-1521 թթ) մաներիստական ճարտարապետ Ջուլիո Ռոմանոյի կողմից։
Պատմություն և դիցաբանություն
Յանիկուլումը եղել է Յանուս աստծո պաշտամունքի վայրը։ Նրա դիրքը հարմար վայր էր հանդիսանում գուշակների համար։
Հին հռոմեական դիցաբանության մեջ Յանիկուլումը Յանուս աստծո հիմնադրած քաղաքի անունն էր։ Վերգիլիոսի «Էնեական» էպիկական պոեմում Էվանդեր արքան Էնեային ցույց է տալիս Սատուրնիա և Յանիկուլում քաղաքների ավերակները Կապիտոլիում բլրի վրա։ Սրանով Վերգիլիոսը շեշտադրում է բլրի նշանակությունը՝ որպես Հռոմի հոգևոր կենտրոն։
Ըստ Տիտոս Լիվիոսի, Անկոս Մարկիոս թագավորի կառավարման օրոք Յանիկուլումը ընդգրկված էր Հին Հռոմի մեջ։ Այն ամրացած էր պարսպով և կամրջով, որը կառուցվել էր Տիբեր գետի վրա՝ քաղաքի մնացյալ հատվածը հասանելի դարձնելու համար ։
Մ.թ.ա. 508 թվականին Կլուզիում քաղաքի և Հռոմի միջև պատերազմում Լարս Պորսենայի զորքերը գրավում են Յանիկուլումը և պաշարում Հռոմը ։
Ջրաղացներ
Ավրելիանոս կայսեր կառուցած Ավրելիանոսի պատը շարունակվում էր մինչև բլուրը, որտեղ աշխատում էին ջրաղացներ, որոնք քաղաքին ապահովում էին ալյուրով։ Ջրաղացները մատակարարվում էին բլուրն ի վար իջնող ջրուղիներից։ Վերջիններս գործածվում էին նաև 537 թվականին, երբ գոթերը պաշարելով քաղաքը, կտրում են քաղաքի ջրամատակարարումը։ Հետագայում դրանք վերականգնվում են, և հավանաբար գործածվել են մինչև Գրիգոր IV Պապի կառավարման ժամանակաշրջանը (827–844) ։
XIX դարից մինչ օրս
1849 թվականի պաշտպանական մարտերը, որ ընթանում էին Ջուզեպպե Գարիբալդիի և Ֆրանսիական զորքերի միջև, տեղի են ունեցել Յանիկուլում բլրի վրա։ Այստեղ կան մի քանի հուշարձաններ՝ նվիրված Գարիբալդիին և Իտալիայի անկախության համար մղված մարտերում ընկածներին։
Օրական մեկ անգամ, կեսօրին Յանիկուլումից թնդանոթը կրակում էր Տիբերի ուղղությամբ, որպես ժամանակի ազդանշան։ Այս ավանդույթը վերագրվում է 1847 թվականի դեկտեմբերին, երբ թնդանոթը Սուրբ Հրեշտակի ամրոցից ազդանշան էր տալիս շրջակա զանգակատներին, որպեսզի կեսօրին հնչեին զանգերը։ 1904 թվականին, ծիսակարգը տեղափոխվում է Յանիկուլում և շարունակվում մինչև 1939 թվականը։ 1959 թվականի ապրիլի 21-ին, 20 տարի ընդմիջումից հետո վերականգնվում է հանրաճանաչ կոչի ավանդույթը։
Հուշարձաններ
Յանիկուլումի կատարին կանգնեցված է Գարիբալդիի հեծյալ արձանը, որը քանդակագործ Էմիլիո Գալլորիի աշխատանքն է։ Վայրի ընտրությունը պայմանավորված է նրանով, որ այն գտնվում է Դորիա Պամֆիլի վիլլայում, որտեղ Գարիբալդին 1849 թվականի ապրիլին կազմակերպում է Հռոմեական Հանրապետության պաշտպանությունը ։
Բլրի վրա կան բազմաթիվ նշանավոր իտալացիների արձաններ և հուշարձաններ։ 2011 թվականին տեղեկագիրք է հրատարակվում տեղի «Ամիլկարե Չիպրիանի ասոցացիայի» կողմից, որում այս հուշարձանների լայնածավալ վերականգնումից հետո, թվարկում է ընդհանուր առմամբ 84 կիսանդրի բլրի վրա ։
Կարմիր բանան
Կարմիր բանան բանանի տեսակներից մեկն է, որն ունի կարմրավուն-մանուշակագույն կեղև։ Որոշ դեպքերում ավելի փոքր են և հաստ, քան սովորական դեղին բանանը, իսկ որոշ դեպքերում՝ շատ ավելի մեծ։ Հասած ժամանակ հում կարմիր բանանի պտուղը փափուկ է և բաց վարդագույն գույն ունի։ Այս պտուղն ավելի փափուկ ու քաղցր է, քան սովորական դեղին բանանը, որոշ տեսակներ ունենում են ազնվամորու թեթև բույր։ Մեծ քանակությամբ կարմիր բանան արտադրողների կողմից արտահանվում է Արևելյան Աֆրիկա, Ասիա, Հարավային Ամերիկա և Արաբական Միացյալ Էմիրություններ։ Դրանք հատկապես մեծ պահանջարկ ունեն Կենտրոնական Ամերիկայում, բայց վաճառվում են ամբողջ աշխարհում։
Նկարագրություն
Կարմիր բանանը հասած ժամանակ ունենում է մուգ կարմիր կամ շագանակագույն կեղև։ Պտղի ուտելու լավագույն ժամանակն է, երբ այն անթափանց և մի փոքր փափուկ։ Այս տեսակը ներառում է ավելի շատ բետա կարոտին և վիտամին C, քան դեղին բանանը։ Այն պարունակում է նաև կալիում և երկաթ։ Որքան ավելի կարմիր է պտուղը, այնքան շատ է կարոտինը և բարձր է վիտամին C- ի մակարդակը Ինչպես դեղին բանանները, կարմիր բանանները հասունանում են սենյակային ջերմաստիճանում մի քանի օրում և լավագույնս պահվում են սենյակային ջերմաստիճանում։
Համեմատած ամենատարածված բանանի՝ դեղին բանանի հետ, դրանք ավելի փոքր են, ունեն շատ ավելի հաստ կեղև, ավելի մեղմ համ ունեն, բայց նրանց պահպանման ժամկետն ավելի երկար է, քան դեղին բանաններինը։ Կարմիր բանանը դեղին բանանից 50 տոկոսով ավելի թանկ է, քանի որ այն շատ ավելի քիչ է մատակարարվում։
Օգտագործում
Կարմիր բանանն օգտագործվում է նույն կերպ, ինչպես դեղին բանանը՝ ուտելուց առաջ պտուղը կլպելով։ Դրանք հիմնական հում են ուտում, ամբողջական կամ կտրտած, ավելացվում են աղանդերին կամ աղցաններին, բայց երբեմն կարող են նաև թխվել, տապակվել կամ չորացվել։ Կարմիր բանանները նույնպես սովորաբար վաճառվում են չոր վիճակում, խանութներում։
Կարմիր բանանն ավելի շատ բետա կարոտին և վիտամին C ունի, քան դեղին բանանի տեսակները։ Բոլոր բանանները պարունակում են շաքարի երեք բնական աղբյուր՝ սախարոզ, լևուլոզ և գլյուկոզա։
Առաջին բանանը, որը շուկայում հայտնվել է Տորոնտոյում (1870-ականներին և 1880-ականներին), կարմիր բանանն էր ։ Կարմիր բանանը առկա է Միացյալ Նահանգների մասնագիտացված շուկաներում և ավելի մեծ սուպերմարկետներում։
Ծանոթագրություններ
Կատեգորիա:Մրգեր Կատեգորիա:Ուտեստներ այբբենական կարգով Կատեգորիա:Բույսեր այբբենական կարգով Կատեգորիա:Սնունդ
Հակացնցումային դեղեր
Հակացնցումային դեղեր (Anticonvulsant) (սովորաբար նաև հայտնի որպես հակաէպիլեպսիկ կամ հակասառեցման դեղեր) դեղամիջոցների խումբ, որն օգտագործվում են էպիլեպսիկ ցնցումների բուժման մեջ։ Հակացնցումային դեղերը լայնորեն օգտագործվում են նաև երկբևեռ խանգարման և սահմանային անհատականության խանգարման բուժման մեջ, քանի որ շատերը գործում են որպես տրամադրության կարգավորիչներ և նյարդահոգեբանական ցավի բուժման համար ։ Հակացնցումային դեղերը ճնշում են նեյրոնների չափազանց արագ այրումը ցնցումների ժամանակ ։ Հակացնցումային դեղերը նաև կանխում են ցնցման տարածումը գլխուղեղում ։
Սովորական հակաբիլեպսիկ դեղամիջոցները կարող են արգելափակել նատրիումի ալիքները կամ ամրապնդել γ-aminobutyric թթվի (GABA) գործառույթը։ Որոշ հակաէպիլեպսիկ դեղեր ունեն բազմաթիվ և անորոշ ազդեցություններ ։ Լրացուցիչ դեղամիջոցները ընդգրկում են կալցիումային ալիքներ, SV2A, և α2δ ։ Հակաէպիլեպսիկ դեղերի մյուս նպատակը Ալֆա ռեցեպտորի ակտիվացումն է       ։ Այս դեղամիջոցները ընդգրկվում են ԱՄՆ-ում ամենաշատ վաճառվող հինգ դեղամիջոցների ցանկում ։
Որոշ հակացնցումային դեղեր ունեն հակաէպիլեպսիկ ազդեցություն նաև կենդանական օրգանիզմների վրա ։ Նաև այս դեղերը մարդու օրգանիզմում կարող են կանխել էպիլեպտոգենեզը (էպիլեպսիայի մեծ ռիսկայնություն պարունակող տեսակ՝ գլխային վնասվածքներից հետո) ։
Շամիլ Հասանով
Կենսագրություն
Ծնվել է 1993 թվականի հուլիսի 30-ին Մախաչկալայում։ Տասը տարեկանում ընտանիքի հետ տեղափոխվել է Մոսկվա, որտեղ սկսել է զբաղվել ֆուտբոլով։ Մարզվել է «Юный динамовец» դպրոցում, ապա հրավեր է ստացել ԲԿՄԱ ակումբից, բայց արդյունքում հայտնվել է «Աշխատանքային ռեզերվներում»։ Առաջին պրոֆեսիոնալ թիմը եղել է «Պոդոլիեն» ։ 2014-2015 մրցաշրջանում խաղացել է «Անժի-2» ակումբում։ 2014-2015 մրցաշրջանում «Անժիի» երիտասարդական կազմում խաղացել է ՌՖՊԼ երիտասարդական առաջնությունում։
Հակացնցումային դեղեր
Տերմին
Հակացնդումային դեղերը ավելի ճիշտ անվանում են հակաէպիլեպսիկ դեղամիջոցներ և դրանք հաճախ կոչվում են հակասեպտիկ դեղեր քանի որ դրանք ապահովում են միայն սիմպտոմատիկ բուժում և չեն օգտագործվում էպիլեպսիայի ընթացքը փոխելու համար։
Հաստատում
Թմրամիջոցների հավանության արժանանալու սովորական միջոցը ցույց տալն է որ այն արդյունավետ է պլացեբոյի համեմատ, կամ որ այն ավելի արդյունավետ է, քան գոյություն ունեցող դեղը։ Մոնոթերապիան (որտեղ ընդունվում է միայն մեկ դեղամիջոց) մեծամասնության համար համարվում է ոչ բարոյական` պլացեբո, նոր դեղամիջոց` անորոշ արդյունաբերությամբ փորձարկելու համար։ Դա պայմանավորված է նրանով, որ չմշակված էպիլեպսիան հանգեցնում է հիվանդի մահվան զգալի ռիսկի։ Հետևաբար, գրեթե բոլոր նոր էպիլեպսիայի դեղերը նախնական հաստատվել են միայն որպես լրացուցիչ բուժում։ Հիվանդները, որոնց էպիլեպսիան ներկայումս չի վերահսկվում իրենց դեղորայքի միջոցով (նրանք պատասխանատու չեն բուժմանը) ընտրվում են` տեսնեշու, արդյոք նոր դողամիջոց ավելացնելը բարելավում է վերահսկողությունը։ Առգրավման հաճախության ցանկացած նվազում `պլացեբոյի համեմատ ։ Գոյություն ունեցող բուժման նկատմամբ գերակայության բացակայությունը զուգորդվում է պլացեբո-հսկվող փորձարկումների բացակայությամբ` նշանակում է, որ միայն մի քանի ժամանակակից դեղեր ստացել են PDA-ի հիվանդություն որպես նախնական մենաշնորհ։ Ի տարբերություն Եվրոպայի, անհրաժեշտ է միայն համարժեքություն բուժման առկա մեթոդներին, և հաստատեց շատ ավելին։ Չնայած FDA հիվանդության պակասին, Ամերիկյան Նյարդաբանության ակադեմիան և Ամերիկյան Էպիլեպսիայով զբաղվող հասարակությունը դեռևս խորհուրդ են տալիս այդ մի շարք նոր դեղամիջոցներ որպես նախնական մոնոթերապի ։
Շամիլ Հասանով
Կենսագրություն
Առաջին խաղը ՌՖՊԼ-ում անցկացրել է 2015 թվականի հոկտեմբերի 18-ին ընդդեմ «Կրասնոդարի»։ «Անժիի» կազմում իր առաջին գոլը խփել է 2016 թվականի հոկտեմբերի 27-ին Ռուսաստանի գավաթի խաղարկության 1/8 եզրափակչի՝ Սանկտ Պետերբուրգի «Զենիթի» դեմ խաղում ։ 2017 թվականի հուլիսին խզել է պայմանագիրը «Անժիի» հետ ։ 2017 թվականի օգոստոսի կեսերին պայմանագիր է կնքել նորվեգական «Տրոմսյո» ակումբի հետ մինչև նույն թվականի դեկտեմբերի 1-ը՝ ևս երեք տարով երկարաձգելու հնարավորությամբ ։ Սակայն նոր թիմում այդպես էլ չի կարողացել կատարել իր նորամուտը 2017 թվականի մրցաշրջանում։ Շամիլը շարունակել է ապաքինվել ոտնաթաթի հինգերորդ նախագարշապարային ոսկորի կոտրվածքից հետո և պայմանագրի ժամկետի ավարտից հետո դարձել է ազատ գործակալ ։